CELEX: 31982R3268
Language: el
Date: 1982-12-03 00:00:00
Title: Κανονισμός (EOK) αριθ. 3268/82 τού Συμβουλίου τής 3ης Δεκεμβρίου 1982 γιά τήν προμήθεια αποκορυφωμένου γάλακτος σέ σκόνη ως επισιτιστική βοήθεια στήν Ονδούρα

Avis juridique important

|

31982R3268

Κανονισμός (EOK) αριθ. 3268/82 τού Συμβουλίου τής 3ης Δεκεμβρίου 1982 γιά τήν προμήθεια αποκορυφωμένου γάλακτος σέ σκόνη ως επισιτιστική βοήθεια στήν Ονδούρα  

Επίσημη Εφημερίδα αριθ. L 347 της 07/12/1982 σ. 0002 - 0002

***** ΚΑΝΟΝΙΣΜΟΣ (ΕΟΚ) αριθ. 3268/82 ΤΟΥ ΣΥΜΒΟΥΛΙΟΥ  της 3ης Δεκεμβρίου 1982  για την προμήθεια αποκορυφωμένου γάλακτος σε σκόνη ως επισιτιστική βοήθεια στην Ονδούρα  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1037/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια αποκορυφωμένου γάλακτος σε σκόνη, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και σε ορισμένους ειδικευμένους οργανισμούς (1), και ιδίως το άρθρο 7,  την πρόταση της Επιτροπής,  Εκτιμώντας:  ότι ο κανονισμός (ΕΟΚ) αριθ. 1038/82 του Συμβουλίου της 26ης Απριλίου 1982 περί καθορισμού των γενικών κανόνων για την προμήθεια αποκορυφωμένου γάλακτος σε σκόνη, στα πλαίσια του προγράμματος επισιτιστικής βοήθειας του 1982, σε ορισμένες αναπτυσσόμενες χώρες και σε ορισμένους ειδικευμένους οργανισμούς (2), όπως τροποποιήθηκε από τον κανονισμό (ΕΟΚ) αριθ. 2037/82 (3), προβλέπει απόθεμα 10 990 τόνων αποκορυφωμένου γάλακτος σε σκόνη· ότι ορισμένες ποσότητες είναι ακόμα διαθέσιμες όσον αφορά αυτό το απόθεμα·  ότι η Κοινότητα έλαβε αίτηση για χορήγηση επισιτιστικής βοήθειας στην Ονδούρα υπό μορφή αποκορυφωμένου γάλακτος σε σκόνη · ότι οι ανάγκες της χώρας αυτής δικαιολογούν τη χορήγηση επισιτιστικής βοήθειας από την Κοινότητα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις ποσότητες αποκορυφωμένου γάλακτος σε σκόνη που είναι ακόμα διαθέσιμες υπό μορφή αποθέματος, δυνάμει του κανονισμού (ΕΟΚ) αριθ. 1038/82, 2 000 τόνοι διατίθενται στην Ονδούρα υπό μορφή επισιτιστικής βοήθειας. Όσον αφορά τους 1 000 τόνους, οι λεπτομέρειες χρηματοδότησης αφορούν την αξία του αποκορυφωμένου γάλακτος σε σκόνη στο στάδιο cif.  Άρθρο 2  Ο παρών κανονσιμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 3 Δεκεμβρίου 1982.  Για το Συμβούλιο  Ο Πρόεδρος  Ch. CHRISTENSEN  (1) ΕΕ αριθ. L 120 της 1. 5. 1982, σ. 1.  (2) ΕΕ αριθ. L 120 της 1. 5. 1982, σ. 3.  (3) ΕΕ αριθ. L 219 της 28. 7. 1982, σ. 6.